**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2020-12-14 Nr. TAR-111

 Posėdžio data 2020-12-09. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 1. SVARSTYTA. Pritarimas atliekų, naudojamų kogeneracinės jėgainės veikloje, priėmimo įkainiui.

 Pranešėja – R. Jievaitienė. Pažymi, kad sprendimo projekto tikslas – pritarti atliekų, naudojamų kogeneracinės jėgainės veikloje, priėmimo naujam įkainiui, kurį moka uždaroji akcinė bendrovė Klaipėdos regiono atliekų tvarkymo centras UAB „Fortum Klaipėda“, – 25,32 Eur be PVM už vieną toną atliekų. KRATC, kurio viena iš akcininkių yra Klaipėdos miesto savivaldybė, ir UAB „Fortum Klaipėda“ 2012-07-13 pasirašė sutartį Nr. 12-86 (toliau – Sutartis), pagal kurią UAB „Fortum Klaipėda“ įsipareigojo pastatyti kogeneracinę jėgainę ir priimti naudoti KRATC patiektas atliekas, o KRATC – tiekti atliekas naudoti kogeneracinės jėgainės veikloje ir mokėti už šią paslaugą.

 A. Kaveckis sako, kad nepritars pateiktam sprendimo projektui, kadangi gyventojams didės mokestis.

 S. Budinas mano, kad vartų mokesčio didinimas turės įtakos gyventojams – didės kainos už komunalinių atliekų surinkimą, todėl vertinant ateinančią ekonominę situaciją toks sprendimas yra nesavalaikis ir jam nepritars.

 R. Taraškevičius sako, kad UAB „Fortum Klaipėda“ dirba pelningai, todėl nuo sprendimo projekto priėmimo susilaikys.

 A. Barbšys siūlo nepritarti sprendimo projektui – įmonė dirba pelningai.

 V. Radvila sako, kad nepritardami sprendimo projektui pažeisim sutartyje numatytus įsipareigojimus.

 Balsavimu (už – 1(Vytis Radvila), prieš – 5 (Aidas Kaveckis. Rimantas Taraškevičius, Ela Andrejeva, Saulius Budinas, Arūnas Barbšys), susilaiko – 0) nepritarta sprendimo projektui.

 NUTARTA. Nepritarti pateiktam sprendimo projektui.

Posėdžio pirmininkas Aidas Kaveckis

Posėdžio sekretorė Lietutė Demidova